Λάμπρος Φισφής

Ο Λάμπρος Φισφής (Αθήνα, 2 Ιουνίου 1983) είναι Έλληνας κωμικός, σεναριογράφος, παρουσιαστής και σκηνοθέτης. Στην τηλεόραση έχει δημιουργήσει τηλεοπτικές σειρές όπως Η γενιά των 592 ευρώ, Flashback, Τα Νούμερα και Έχω Παιδιά ενώ έχει παρουσιάσει τηλεοπτικές εκπομπές όπως Κάψε το Σενάριο, Quizdom the Show, Απόψε Μόνο, Dancing with the Stars και Οι 100.

 Βιογραφικό 

Η πρώτη του δουλειά στον χώρο της τηλεόρασης ως σεναριογράφος ήταν η κωμική σειρά του MEGA Η γενιά των 592 ευρώ τη σεζόν 2010/2011. Η σειρά εστίαζε στα προβλήματα και τις ζωές έξι νέων ανθρώπων το 2010, όταν σκάει η οικονομική κρίση στην Ελλάδα περιγράφοντας τη ζωή τους με κωμικό τρόπο. Αμέσως μετά την ολοκλήρωση της σειράς δημιούργησε για λογαριασμό του MEGA το κωμικό show Κάψε το Σενάριο στο οποίο έχει την παρουσίαση και επιμέλεια. Η εκπομπή με μία ομάδα πέντε κωμικών, συμπεριλαμβανομένου και του ίδιου, παρουσίαζε μία φορά την εβδομάδα ένα late night show με διάφορες κωμικές ενότητες. Η εκπομπή προβλήθηκε για δύο σεζόν από το MEGA ενώ τα καλοκαίρι του 2012 και του 2013 περιόδευσε σε διάφορους χώρους σε όλη την Ελλάδα. Το 2014 έκανε μία guest εμφάνιση στην κωμική σειρά του MEGA Μοντέρνα οικογένεια υποδυόμενος τον εαυτό του. Τον Φεβρουάριο του 2016 ανέλαβε την παρουσίαση του τηλεπαιχνιδιού Quizdom the show στον ALPHA, που αποτέλεσε την τηλεοπτική μεταφορά του ελληνικού game app γνώσεων Quizdom. Η εκπομπή προβλήθηκε για δύο τηλεοπτικές σεζόν στο πρόγραμμα του Σαββατοκύριακου. Τη σεζόν 2019-2020 παρουσίασε το talk show Βραδινές Ιστορίες στο COSMOTE TV.

Το 2020 επέστρεψε τηλεοπτικά με το late night comedy show Απόψε Μόνο στον αέρα του νέου MEGA, που αποτελούσε μία εκδοχή της προηγούμενης εκπομπής του Κάψε το Σενάριο.  Παρόλο που η εκπομπή επρόκειτο να τρέξει όλη τη σεζόν 2020/2021 τελικά η παραγωγή και προβολή της σταμάτησε στο 3ο επεισόδιο λόγω προβλημάτων υλοποίησης της εξαιτίας την πανδημίας του COVID-19. Τη σεζόν 2021/2022 παρουσίαζε μαζί με τη Βίκυ Καγιά την έβδομη σεζόν του reality show χορού Dancing With the Stars στον τηλεοπτικό σταθμό STAR. Στις αρχές του 2022 δημιούργησε τη σατιρική σειρά Flashback στο COSMOTE TV έχοντας παράλληλα και έναν από τους πρωταγωνιστικούς ρόλους. Τον Απρίλιο του ίδιου έτους ξεκίνησε να παρουσιάζει τον διαδραστικό τηλεπαιχνίδι του STAR Οι 100 στη late night ζώνη του σταθμού. Η εκπομπή προβλήθηκε για δύο τηλεοπτικές σεζόν μέχρι τον Ιούνιο του 2023. Παράλληλα τη σεζόν 2022/2023 συνυπογράφει μαζί με τον Φοίβο Δεληβοριά, τον Ζήση Ρούμπο και τον Σπύρο Κρίμπαλη την σατιρική σειρά της ΕΡΤ1 Τα Νούμερα.

Τον Οκτώβριο του 2024 επιστρέφει τηλεοπτικά ως σεναριογράφους της οικογενειακής κωμικής σειράς του MEGA Έχω Παιδιά ενώ κράτα και έναν από τους βασικούς ρόλους της σειράς δίπλα στο Βασίλη Μαυρογεωργίου, την Ευγενία Σαμαρά, τη Μπέσυ Μάλφα και Αθηνά Οικονομάκου.

Οι παραστάσεις του ως stand up comedian, είναι οι: Να ένας σοφός, Δες το θετικό, Να το φως''.

 Παραπομπές 

Κατηγορία:Έλληνες κωμικοί
Κατηγορία:Έλληνες σεναριογράφοι
Κατηγορία:Έλληνες παρουσιαστές
Κατηγορία:Έλληνες σταντ-απ κωμικοί